Groete en Goeters – Bladsy 3 – Die Namib Skryf – sonder grense
Kategorie: Groete en Goeters
Nou het ons mos hier op DNS 'n verskriklike kwaai Anti-spammer program.
Die lys van mense wat gestop word is nogal erg.
MAAR ek het ook al adresse daar gekry wat NIE spammers is nie – SOOOO
As jy hier kan lees en verstaan – en jy het probeer aansluit by die blog – EN die program het jou toegang geweier – dan moet jy my net kontak asseblief dat ek jou van die swartlys kan afhaal.
Jy kan sommer op die kontak ons vormpie invul – al gaan die program jou vormpie blok – sal ek dit wel kry. Die oomblik as jy jou as 'n regte mens wat graag hier wil deel bewys – kry jy 'n groenkaart.
Andersins stuur 'n e-pos na admin@namibskryf.com
Probeer gerus weer asseblief
Gepubliseer op 26th November 2018 26th November 2018 Skrywer MeraaiKategorieë Belangrike Aankondigings, Groete en Goeters, Sommer GeselsLewer kommentaar op Registration Denied?
Taxi is 'n Emosie
Deur – Jan N. Alleman
(Vir regverdigheid moet ons toelaat dat alle manlike vorme ook die vroulike mag insluit)
Net 'n taxi!
Dit is etenstyd en almal blits met die korste moontlike roete huis toe. Niemand hou van herkou-siekte nie: Wanneer jy by die huis sluk en by die werk kou. Almal is haastig. Almal wil graag genoeg tyd hê om te kan kou, te sluk en te begin verteer voordat hulle van die bak na die vak moet terug haas. Net 'n taxi kan langs jou by die rooi verkeerslig stop en op die laaste oomblikke, net voor die verkeerslig na groen verander, voor jou in draai. Net 'n taxi kan dan, met ewige onskuld, by die volgende kruising voor jou stop om "kliënte te diens." Die verkeerslig verander net drie keer…
Jy sit rustig in jou motor. Onverstoord besig met jou amateur-sielkunde. Dit is 'n fyn kuns om mense so op die straat te beoordeel. Net 'n taxi kan langs jou kom parkeer en die mees ondenkbare, onluisterbare, brein benewelende kakofonie op jou ore ontlaai. Net 'n taxi kan dit teen die hoogste moontlike volume speel terwyl die bestuurder luidkeels na moontlike kliënte roep. Net 'n taxi kan jou die volgende dag vermaan om jou strelende musiek sagter te stel sodat hy sy middagslapie kan geniet terwyl sy passasier geld by die outo-teller trek.
Net 'n taxi kan van die vêrste regterkantse verkeersbaan links oor die verkeer draai. 'n Taxi mag dit doen… net 'n druk of twee op die toeter en alles is reg, of weg!
Jy sit gerus, met die vrede van die heelal in jou hart, in die middel van die verkeer. Die Proteas het vir die eerste keer in ses en sestig jaar weer 'n wedstryd gewen en, al het die Springbokke verloor, is die lewe goed, fantasties. Eensklaps ruk A707 voor jou totstilstand en drie deure vlieg gelyktydig oop. Jou eie YouTube-kapping flits voor jou oë. A707 het net gou in die middelste verkeersbaan gestop om passasiers op en af te laai. Hy skroom nie vir 'n oomblik om jou baie duidelik, en met geen onseker handgebare, te laat verstaan dat jy die keuse het om of links of regs by hom verby te gaan nie. Net 'n Taxi kan daardie emosie van woede en blydskap gelyktydig in jou laat op wel. Soet en bitter water in dieselfde put.
Net 'n taxi kan teen die verkeer in 'n een rigting straatop ry omdat hy sestig sekondes van besigheid sal verloor as hy om die blok moes ry.
Net 'n taxi kan in die druk verkeer dubbel parkeer om die stof van sy motor af te vee. Net 'n taxi kan twee minute later al sy frustrasie op jou ontlaai omdat jy dit durf waag om iemand anders 'n kans te gee om uit 'n parkeerplek te trek sodat jy daar kan parkeer.
'n Volkswagen kombi word geregistreer om sewe persoon te vervoer, maar jan en alleman weet, en ons was almal daar, dat jy heelwat meer mensies kan in bondel. Net 'n taxi kan meer mense in 'n Volkswagen Polo laai.
Net 'n taxi kan jou briesend histeries laat lag. 'n Taxi is die verpersoonliking van gemengde gevoelens. Dis nie net 'n voertuig nie, dit is 'n emosie!
"Springbok rugby gee my so taxi gevoel."
Gepubliseer op 23rd November 2018 24th November 2018 Skrywer Jan N. AllemanKategorieë Groete en Goeters, Prosa, Publikasies, Sommer GeselsSleutelwoord Afrikaans, Die Namib Skryf, Jan eN Alleman, Leesgenot, Namibië, Prosa, Skryf in Afrikaans, Volg onsLewer kommentaar op Taxi is 'n Emosie
Kat (k?) en hare
Nee, ek sit nie 4hoo in die oggend en skryf omdat ek insomnia het of niks beters het om met my tyd te doen nie.
Ek sit en skryf omdat ek die oorsprong van die gesegde K@k en hare bedink.
Iemand het êrens in die verlede hierdie ding verkeerd gehoor en toe is hy maar so verkeerd-verkeerd voortgedra.
Laat ek by die begin begin. Lees meer Kat (k?) en hare
Gepubliseer op 22nd November 2018 22nd November 2018 Skrywer MeraaiKategorieë Groete en Goeters, Sommer GeselsSleutelwoord Afrikaans, Blog Pos, Bydraer, Die Namib Skryf, Namibië, Skryf in AfrikaansLewer kommentaar op Kat (k?) en hare
Laai af met liefde
Formaat EenkantGepubliseer op 21st November 2018 21st November 2018 Skrywer MeraaiKategorieë Groete en Goeters, PublikasiesLewer kommentaar op Laai af met liefde
As Petrus Kraai
Petrus kraai. Iewers in die agtertuin kraai Petrus met soveel oorgawe dat ek in my slaap verwarde geestesoog sien hoe die kam op sy kop skoon skeef sit. Dit is vieruur in die môre en Petrus is seker soos ek al vir 'n tweede keer bedseer gelê. Stadig sit ek regop en swaai my bene oor die rand van die bed. My voete soek ywerig en bang na my pantoffels. Ywerig, want hulle hou nie van kaal loop nie. Bang, want wie weet wat het in die nag in my pantoffel huis kom maak.
Saggies trek ek 'n ou ietsie oor my kaal skouers en sluip uit kombuis toe. By die kamerdeur loer ek om na die ander gestaltetjie in die bed. Ek wil nie graag die meisie van my hart so vroeg wakker maak nie. Ek trek die deur versigtig toe. Vier-twintig gorrel die koffiemakertjie die laaste spoegsel water deur. Ek skink vir my 'n beker troos en stap by die deur op die agterste tronk stoep uit.
Petrus bekla nog steeds sy lot terwyl die soel oggend bries my verwelkom. Die voorspel van nog 'n snikhete dag. Ek kom tot rus in my stoel en skakel die leeslamp aan. Ek neem my Bybel en my Pitkos en Padkos en slaan dit oop. Ek laat toe dat die skrywer maar voorskryf: Spreuke 15:1-4
"'n Sagte antwoord keer die grimmigheid af, maar 'n krenkende woord…"
Lees meer As Petrus Kraai
Gepubliseer op 19th November 2018 19th November 2018 Skrywer Jan N. AllemanKategorieë Groete en Goeters, Prosa, Sommer GeselsSleutelwoord Blog Pos, Die Namib Skryf, Leesgenot, Skryf in Afrikaans1 Kommentaar op As Petrus Kraai
DNS behaal die Nuus
Baie dankie aan Afrikaans.com en Alita Steenkamp vir die mooi artikel oor DNS.
Gepubliseer op 18th November 2018 19th November 2018 Skrywer MeraaiKategorieë Belangrike Aankondigings, Groete en Goeters, Publikasies, Sommer Gesels1 Kommentaar op DNS behaal die Nuus
Aantekenaar en Bydraer
Hier volg 2 videos om jou te help om jou pad op die blad te vind.
Die 1ste is vir subscriber/Bydraer as jy pas aangesluit het – of nog wil aansluit.
Die 2de is nadat jy opgradeer is na bydraer/contributor.
Hier volg die stappe vir die heel maklikste en eenvoudigste manier om te pos. Dit is net die begin van jou avontuur by ons. Sodra jy gemaklik is met Classic – kan jy VC (Visual Composer) probeer.
Geniet en moenie bang wees nie – ek kan meeste dinge wat jy hier verkeerd doen regmaak.
Laat die reis begin!
Formaat VideoGepubliseer op 17th November 2018 18th November 2018 Skrywer DNS@BlogKategorieë Belangrike Aankondigings, Groete en Goeters, Sommer Gesels, Visuele BeeldeSleutelwoord Blog Pos, BydraerLewer kommentaar op Aantekenaar en Bydraer
Maar! Vanoggend druk ek die kommentare uit en begin werk. Lees, voeg by, laat weg, spel reg, lees weer. Skryf oor, herrangskik, pluk-pluk hier aan 'n wegstaan woord en skaaf daar aan iets wat moeilik lees. En toe, so in medewerking, in aanneem en afwys, kry my gedig nuwe lewe. Lees meer Kritiese Kommentaar
Gepubliseer op 14th November 2018 14th November 2018 Skrywer DNS@BlogKategorieë Groete en Goeters, Poësie, Sommer GeselsSleutelwoord Afrikaans, Blog Pos, Kommentaar, Namibië, Poësie, Skryf in Afrikaans3 Kommentare op Kritiese Kommentaar
loop dikwels kaalvoet my kind
die aarde smag
na die warm aanraking
Kudu van die Kalahari
Gepubliseer op 13th November 2018 13th November 2018 Skrywer MeraaiKategorieë Groete en Goeters, Prosa, Sommer Gesels2 Kommentare op Kaalvoetkind
Hello, My naam is Karin Bester, en ek stel jou graag voor aan my besigheid.
Jou Alles in Een Stop Handwerk Hoekie.
Precious Needles se ontstaan is as gevolg van my liefde vir mense, naaldwerk en ander kunste.
Precious Needles is in Okahandja, Namibië geleë. Hier doen ons naaldwerk, borduurwerk, applique werk, glas "brand" (etching) en nog baie meer.
Ons maak klere, las dit, lap dit, sit ritsluiters in, en wat ookal jy nodig het.
Ons maak TRADISIONELE klere en maak klere vir TROUES.
Ons lief dit om vir die skole hul konsert klere vir die kinders te maak en ook enige ander "FANCY DRESS" klere. Enige tema klere geniet ons om te maak
Ons maak verskillende skole se skooldrag en borduur ook skoolwapens.
Ons maak geskenk pakke (hampers). Ons print ook op klere, bekers, blikbekers, beddegoed en vele meer. Ons trek stoel kussings oor en maak gordyne. Ons doen ook nommerplate vir troues en matriek afskeid.
Ons sien ons self as n "ÉEN STOP WINKEL".
ONS WERK IS REG OOR NAMIBIA EN SELFS IN RSA. Ons versend na enige plek in Namibia.
Selfoon: +264 81 601 5404
Besigheids ure: 8:00 tot 16:00
Formaat GalleryGepubliseer op 13th November 2018 18th November 2018 Skrywer MeraaiKategorieë Groete en Goeters, Wie doen Wat?Sleutelwoord Borduurwerk, Handwerk, Klere, Naaldwerk, Namibië, Okahandja, PrintingLewer kommentaar op Precious Needles – Karin Bester
Dis Saterdagoggend. Die son maak groot oog op die oosterkim. Hy verf die paar wolkies met 'n prag keuse van rooi en oranje. Die skril gil van 'n paar sonbesies voorspel 'n snikhete dag. Almal, mens en dier, verstaan dat 'n rusplekkie in die skaduwee vandag 'n genadige voorreg is.
Ek sit hier op my naweek stoel en staar oor die vroegoggend vlaktes; diep versonke in gedagtes oor die lot van die wêreld. Gevoelentes woel hier in my borskas en breinkas! Ek sukkel om die haat en nyd en verdriet en woede van die mensdom te verstaan. Die arms van rede kry dit nie reg om die oorsaak van die goeters vas te gryp nie. Ek sukkel en… ek staar.
Lees meer JAKOB, STAAN OP!
Gepubliseer op 13th November 2018 18th November 2018 Skrywer Jan N. AllemanKategorieë Groete en Goeters, Prosa, Sommer GeselsSleutelwoord Afrikaans, Blog Pos, Bydraer, Die Namib Skryf, Kort verhale, Leesgenot, Namibia, Prosa, Skryf in Afrikaans, Volg ons1 Kommentaar op JAKOB, STAAN OP!
Namibnuus en Artikels
Ons is nou op die stadium waar die skrywers wat sover opgeteken het, elkeen sy eie blad het en in rus en vrede hul blad kan versorg.
Maar ons kan nie daar gaan stilstaan nie. Om mense te lok wat weer en weer terugkom – nie net as besoekers nie, maar as intekenaars – het ons jul samewerking nodig om die blad interessant te maak en te hou.
Daarom gaan ek nog 'n afdeling inbring:-
Groete en Goeters:- hier soek ek asseblief gereelde bydraes met foto's en videos van interessante en mooi dinge wat in jou dorp of area gebeur.
Nie net in Namibia nie, maar van oral in die wereld waar ons Afrikaanse skrywers hulle mag bevind.
Jy kan jou artikel of nuus direk plaas as 'n nuwe Post – of jy kan die inligting vir my vonkpos en ek sal dit laai.
Gebruik die kitspos gedeelte by "Kontak" ons of stuur dit direk aan my.
Opskud – ek wag!
Gepubliseer op 11th November 2018 11th November 2018 Skrywer MeraaiKategorieë Belangrike Aankondigings, Groete en Goeters, Sommer GeselsSleutelwoord Afrikaans, Alles onder een Dak, Artikels, Blog Pos, Bydraer, Die Namib Skryf, DNS, Kort verhale, Leesgenot, Namibia, Nuus, Skryf in Afrikaans, Sluit aan, Volg ons4 Kommentare op Namibnuus en Artikels